Ալեն Դելոն

Ալեն Ֆաբիեն Մորիս Մարսել Դելոն (, ), կինոյի և թատրոնի ֆրանսիացի դերասան, պրոդյուսեր, սցենարիստ։ Կինոաստղ և 1960-1980-ականների սեքս խորհրդանիշ։

Արդեն 23 տարեկան հասակում Դելոնը հասել էր մեծ փառքի և հաճախ համեմատվում էր ժամանակաշրջանի լավագույն դերասանների հետ՝ երբեմն կոչվելով «Բրիջիդ Բարդոյի տղամարդ տեսակ»։

Առավել հանրաճանաչություն է ձեռք բերել «Պայծառ արևի վրա» (1960), «Ռոկկոն և իր եղբայրները» (1961), «Ընձառյուծ» (1963, ներկայացվել է «Ոսկե գլոբուսի» «տղամարդկանց շրջանում ամենախոստումնալից նորեկ» անվանակարգումԹվականները նշված են Ալեն Դելոնի պաշտոնական կայքի  հիման վրա։ Անվանակարգերն ու մրցանակները նշված են համաձայն ԿինոՊոիսկ կայքի «Մրցանակների» բաժնի։ )։ Արժանացել է «Սեզար» մրցանակի «Մեր պատմությունը» ֆիլմում (1984) տղամարդու լավագույն դերակատարման համար։ Պատվավոր Լեգեոնի շքանշանի սպաAlain Delon - Autres activités։

Դերասանը մեծ հաջողություն ուներ խորհրդային կանանց շրջանում. նրա անունը զանգվածային գիտակցության մեջ դարձել էր հասարակ անուն։

 Կենսագրություն 
 Մանկություն 
Ալեն Դելոնը ծնվել է 1935 թվականի նոյեմբերի 8-ին Փարիզի հարավում գտնվող Սո արվարձանային քաղաքում, դեպարտամենտ Օ դը Սեն (Վերին Սենա)։ Դելոնի մանկությունն անցել է Բուր լա Ռեն ոչ մեծ քաղաքում, ուր Դելոնի ծնողները տեղափոխվել էին տղայի ծնունդից մի քանի տարի առաջ։

Հայրը՝ Ֆաբյեն Դելոնը (1904-1977 թթ.), ծագումով կորսիկացի է, ունեցել է սեփական կինոթատրոն՝ «Ռեժինա», որ գտնվում էր Ամկարկադեր փողոցի № 3 տանըныне улица Рене-Рекель.։ Մայրը՝ Էդիտ Առնոլդը (1911-1995 թթ.), մասնագիտությամբ դեղագործ էր, ամուսնու կինոթատրոնում աշխատում էր որպես հսկիչ։ Ալենը երեք տարեկան էլ չկար, երբ ծնողներն ամուսնալուծվեցին։

1939 թվականին Էդիտն ամուսնանում է Պոլ Բուլոնի հետ, ով երշիկի խանութ ուներ։ Էդիտը սկսում է օգնել ամուսնուն. խանութի աշխատանքները խլում են Էդիտի ժամանակի մեծ մասը և տղայի դաստիարակության համար գրեթե ժամանակ չէր մնում։ Այդ ժամանակ էլ Ալենը հանձնվում է դայակի՝ մադամ Ներոյի խնամքին։ Ներո ամուսինների ոչ մեծ տունը գտնվում էր Ֆրեն բանտից ոչ հեռու, որի պահակն էր դայակի ամուսինը։

Մի քանի տարի Դելոնն ապրում է դայակի տանը։ Այդ տարիների մասին դերասանը ջերմությամբ է հիշում. «Այդ ընտանիքը նաև իմ ընտանիքն էր, այնտեղ ինձ վերաբերվում էին անկեղծ սրտացավությամբ։ Այդտեղ են թափվել իմ առաջին մանկական արցունքները»։ Ծնողների տուն Ալենը վերադարձավ միայն Ներո ամուսինների ողբերգական մահվանից հետո։

 Դպրոցական տարիներ և մասնագիտության ընտրություն 
Դպրոցում սովորելու տարիներին ապագա դերասանը աչքի չի ընկել օրինակելի վարքով, ինչի պատճառով նրան պարբերաբար հեռացնում էին դպրոցներից։ Պոլն ու Էդիտը հասկանում էին, որ դասական կրթությունն Ալենի համար չէ, և որոշեցին Ալենին սովորեցնել երշիկագործություն։ Ալենը չհակաճառեց ու սկսեց սովորել։

«Դա ծնողներիս մասնագիտությունն էր։ Խոսք էր գնում այն մասին, որ ես շարունակեմ նրանց գործը։ Դա ինձ միանգամայն բնական էր թվում», - իր ընտրությունն այսպես է բացատրել դերասանը հարցազրույցներից մեկի ժամանակ։

Սովորելով մեկ տարի և ստանալով դիպլոմ ու մասնագիտությամբ աշխատելու իրավունք՝ Դելոնն աշխատանքի անցավ մսավաճառի կրպակում Լեյ Լը Ռոզում, որտեղ երեք ամիս աշխատելուց հետո տեղափոխվեց Փարիզի Սեն-Շառլ փողոցում գտնվող երշիկեղենի խանութ։

 Հնդկաչին 
Դելոնը տասնյոթ տարեկան էր, երբ փարիզյան մետրոյում պաստառ տեսավ. «Դուք կդառնաք փորձարկող օդաչու և կանցնեք վերապատրաստում Կանադայում»։

Ալենը ոգևորվեց փորձարկող օդաչու դառնալու մտքից։ Սակայն դիմելով Օդային ուժերի նախարարություն, նա իմանում է, որ այդ տարի օդաչվական դպրոցի ընդունելությունը վերջացել է։ Սակայն ֆրանսիական բանակը նորակոչիկների կարիք ուներ։ 200 հազար ֆրանկ առաջարկվող աշխատավարձը երիտասարդ Ալենին թվաց բավականին մեծ գումար։ Այսպես, 1953 թվականին՝ թողնելով Փարիզի աշխատանքը, ապագա դերասանը հայտնվում է պարաշյուտա-դեսանտային զորքերի ծովային հետևակի կորպուսի շարքերում և մասնակցում է Հնդկաչինի պատերազմին։

 Ծառայություն 
Հնդկաչինում Դելոնը հայտնվում է ոչ միանգամից. սկզբում նրան ուղարկում են Բրեստ՝ նավաստիների հավաքագրման բյուրո, որտեղ պարզվեց, որ դպրոցում ստացած նրա գիտելիքները չեն բավարարում նավատորմի մասնագիտություն ստանալու համար։ Այդ ժամանակ Ալենին առաջարկեցին ընտրություն կատարել՝ կամ դառնալ ցրիչ և մաքրել տախտակամածը, կամ ուսում ստանալ և բարձրացնել իր գիտելիքների մակարդակը։ Դելոնն ընտրում է երկրորդ տարբերակը։

1953 թվականի հունվարին նորակոչիկ Ալեն Դելոնը ժամանել է Պոն Ռեանում գտնվող Նավատորմային պատրաստության կենտրոն (CFM)։ Ուսումը CFM-ում ոչ այնքան թեթև էր.

Չնայած այդ խիստ ուսումնառությանը, Ալենին հաջողվեց չչարանալ։ Դերասանի բանակային ընկեր, CFM նորակոչիկ Ռայմոն Բլասկոն Դելոնի մասին հիշում էր, որպես «բավականին ամաչկոտ, զուսպ, բարի սիրտ ունեցող հրաշալի երիտասարդ»։

1953 թվականի աշնանը, CFM-ում թեսթերը հաջողությամբ անցնելուց հետո, ծովային հետևակ Դելոնին ուղարկում են Տուլոն ռադիստների դասընթացների։

Սակայն նավաստի Դելոնը անկարգապահ էր, նա պատիժ էր ստանում մեկը մյուսի հետևից։ Հրամանատարությունը նրան ընտրության առջև կանգնեցրեց՝ կամ նա իր պայմանագիրը երկարացնում է երկու տարով և գնում է Հնդկաչին, կամ ստիպված է դուրս գալ զինված ուժերից։ Ալենը չէր ուզում թողնել ծառայությունը, նա արդեն ընկերներ ուներ, ովքեր ընտրեցին Հնդկաչինը և նա չէր ցանկանում բաժանվել նրանց հետ։ Դելոնը ընտրեց ծառայությունը։

Նորակոչիկներին իջեցրեցին Սայգոնում։ Ավագ նավաստի Դելոնին ուղարկեցին կարգապահական վաշտРаздел полностью написан по материалам ։ Այնտեղ Դելոնի անկարգապահությունն իր մասին հիշեցրեց, որպես պատիժ Ալենը օրերով բրինձ էր բարձում, իսկ երեկոյան կրկին վերադառնում էր հաուպտվախտ։

Սակայն, չնայած իր բոլոր դժվարություններին, դերասանը, իր իսկ խոստովանությամբ, երբեք չէր զղջում ծառայության ընթացքում անցկացրած իր ժամանակի համար. «Այդ ժամանակը ամենաերջանիկն էր իմ կյանքում։ Այն ինձ թույլ տվեց դառնալ այն, ով ես դարձա ավելի ուշ և ով ես հիմա եմ»Интервью Алена Делона։

 Կարիերայի սկիզբ 
1956 թվականին զորացրումից հետո, Ալենը բանակային ընկերոջ հետ ուղևորվում է սկզբում Մարսել, որտեղ ծախսում է բանակում աշխատած գումարի կեսը, այնուհետև ուղևորվում Փարիզ։ Երիտասարդները Պլյաս Պիգալում էժան հյուրանոցում համար են վարձում։ Դելոնը Ելիսեյան դաշտի մոտակայքում գտնվող գարեջրատանը աշխատանքի է ընդունվում որպես մատուցող։ Սակայն այդ պաշտոնը ապագա դերասանի սրտով չէր. «Ադմինիստրատոր, մետրդոտել, ավագ մատուցող՝ նրանք բոլորը բղավում էին իմ՝ շարքային մատուցողի վրա։ Իմ բնավորությամբ մարդու համար հեշտ չէր ընդունել այդ ստորաքարշ պաշտոնը»։

Հազիվ աշխատել սկսած փառասեր երիտասարդը դուրս է գալիս գարեջրատնից և Փարիզում մնում է առանց աշխատանքի։ Ուսման համար նա փող չուներ, բայց հարազատ Բուր լա Ռեն վերադառնալ ևս նա չէր ցանկանում։

Փարիզյան իր նոր ընկերների խորհրդով Ալենը որոշում է իր լուսանկարները ցույց տալ պրոդյուսերներին։ Սակայն մեկը մյուսի ետևից մերժվում էր. «Դուք չափից շատ գեղեցիկ եք, Ձեր մոտ կարիերան չի ստացվի», - Ալենին բացատրում էին պրոդյուսերները։ Սակայն ապագա դերասանը չէր վհատվում և շարունակում էր մասնակցել տարբեր քասթինգների և կինոփորձերի։ Այդպիսի քասթինգներից մեկի ժամանակ Դելոնը ծանոթանում է սկսնակ դերասան Ժան Կլոդ Բրիալի հետ։ Երիտասարդներն ընկերներ են դառնում և 1956 թվականին նրանք ուղևորվում են Կաննի փառատոնին՝ հույս ունենալով, որ այնտեղ նրանց կնկատենпо сведениям                         Actualite de Stars   в 1957 ։

Այնտեղ երիտասարդ Ալեն Դելոնին նկատեց ամերիկացի «տաղանդների որսորդ» իմպրեսարիո Հարրի Ուիլսոնը։ Նա փոխարինող էր փնտրում վերջերս կյանքից հեռացած Ջեյմս Դինին։ Ուիլսոնը Դելոնին ուղարկում է Հռոմ՝ կինոփորձերին մասնակցելու համար։ Դրանք հաջող են անցել։ Ուիլսոնը Ալեն Դելոնին յոթամյա պայմանագրով աշխատանք առաջարկեց Հոլիվուդում։ Պայմանագրի պարտադիր պայման էր համարվում անգլերենի իմացությունը, որն ապագա դերասանը պետք է սովորեր երեք տարվա ընթացքում։ Փարիզ վերադառնալուն պես Դելոնը սկսում է անգլերեն սովորել և պատրաստվում էր գնալ ԱՄՆ։

Սակայն Ժան Կլոդ Բրիալին ընկերոջը ծանոթացնում է հայտնի կինոռեժիսոր Իվ Ալլեգրեի հետ, և Ալլեգրեն Դելոնին համոզում է դերասանական կարիերան սկսել հայրենիքում և նրան ոչ մեծ դեր է առաջարկում իր նոր կինոնկարում։

 Առաջին դերեր 
Ռեժիսորի և պրոդյուսերների միջև հակամարտություն է առաջացել. կինոնկարի պրոդյուսերները իրենց նախապատվությունը տալիս էին այդ թվականներին հայտնի դերասան Անրի Վիդալին, իսկ Ալեգրեն իր նախապատվությունը տալիս էր Դելոնին։ Այդ իրավիճակից օգնեց դուրս գալ կինոնկարի գլխավոր դերակատար, հայտնի դերասանուհի Էդվիժ Ֆյոյերը։ Նայելով ապագա դերասանի փորձերը, նա կարողացավ համոզել պրոդյուսերներին նրանում, որ Դելոնի մեջ կա «ավելին, քան խոստանում էր նրա անթերի արտաքինը», ըստ նրա. «նրանից արտանետվում էր անհագ կենդանական ուժ, նրանում կար և՛ ֆիզիկական ուժ, և՛ հմայք» ։

1957 թվականին տեղի է ունեցել Ալեն Դելոնի դերասանական դեբյուտը Իվ Ալեգրեի «Երբ միջամտում են կանայք» կինոնկարում։ Մեկ տարի անց, 1958 թվականին, դերասանը նկարահանվում է Մարկ Ալեգրեի «Եղիր գեղեցիկ և լռիր» կինոնկարում, որտեղ նա երևում է մեկ դրվագում այն ժամանակ սկսնակ դերասան Ժան Պոլ Բելմոնդոի հետ։ Ալեգրե եղբայրների կինոնկարներում ոչ մեծ դերերը Դելոնին հայտնիություն չբերեցին։

Այնուամենայնիվ, 1958 թվականին դերասանին հրավիրեցին Պյեր-Գասպար Հյուի պատմական մելոդրամայի գլխավոր դերերից մեկի՝ «Քրիստինա» կինոնկարի նկարահանմանը։ Կինոնկարը, որը պատմում էր երիտասարդ սպայի և երաժշտի երիտասարդ դստեր սիրո պատմությունը, սպասվող հաջողության չի հասել։

Դրան հաջորդեց Միշել Բուարոնի «Թույլ կանայք» կատակերգությունը (1959)։ Չնայած նրան, որ կինոնկարը հանդիսատեսի մոտ հաջողություն ունեցավ, կինոքննադատները այն սառնությամբ ընդունեցին՝ նշելով միայն ռեժիսորի վարպետությունը դերասանների հետ աշխատանքում և Ալեն Դելոնի բնական արտաքին տվյալները ։ Երիտասարդ դերասանը շարունակեց նկարահանվել Բուարոնի մոտ («Դպրոցականների ճանապարհը», 1959)։

Հատուկ դերասանական կրթություն չունեցող Դելոնը, իր սեփական խոստովանությամբ, սովորում էր դերասանական վարպետությանը նկարահանման հարթակում։ Նկարահանումներից դուրս նա շարունակում էր դերասանին անհրաժեշտ հմտություններ ձեռք բերել՝ սուսերամարտի դասեր էր վերցնում, աշխատում էր իր խոսքի և դեմքի արտահայտության վրա։

 Ճանաչում 

Բուարոնի մոտ նկարահանումները ավարտելուց հետո Ալեն Դելոնը հրավեր է ստացել Ռենե Կլեմանի կողմից Պատրիցիա Հայսմիթի «Տաղանդավոր միստեր Ռիփլին» վեպի էկրանավորման մեջ նկարահանվելու համար։ Դելոնը ստացել է Թոմ Ռիփլիի դերը։ Բանկում պատկառելի հաշիվ, գեղեցիկ կանայք, զբոսանավ, ծով. այս ամենը Ռիփլիի անիրականալի երազանքն էր։ Բայց այն ամենը, ինչի մասին երազում էր Թոմը, ունի Ֆիլիպ Գրինլիֆը, ով անհոգ վատնում է կյանքը և ծնողների գումարը Ֆրանսիական Ռիվիերայում։ Մի օր Թոմը հասկանում է, որ այժմյան տխուր կյանքը անտանելի է նրա համար։

Ռենե Կլեմանի դետեկտիվային «Վառ արևի տակ» ֆիլմում Դելոնը ստեղծել է խեղճ արկածախնդրի կերպար, դիվային հմայությամբ, խելացի և բացարձակապես անբարո տիպ, ով պատրաստ է ամեն ինչի՝ փաստաթղթերի կեղծումից մինչև ընկերոջ սպանությունը, միայն թե յուրացնել ուրիշի կյանքըМихаил Водопьянов. Делон, Ален. / «Кругосвет». Энциклопедия 2008: Частичная цитата։ Կլեմանը, ով հայտնի էր իր «խստությամբ և անհաշտելիությամբ», Դելոնի հետ աշխատանքի մասին հիշում էր հետևյալ կերպ.

Կինոնկարի շնորհանդեսը տեղի է ունեցել 1960 թվականի մարտի 10-ին, Փարիզում։ Ցուցադրման առաջին իրավունքը ստացել են Ելիսեյան դաշտերում գտնվող «Կոլիզեյ» և «Մարիվո» կինոթատրոնները։ Քննադատները մեծ ոգևորությամբ ընդունեցին կինոնկարը, իսկ նրանցից ոմանք պատրաստ էին անվանել այն Կլեմանի լավագույն աշխատանք։ Դելոնի մասին սկսում են խոսել որպես տաղանդ՝ երիտասարդ դերասանի մոտ առանձնացնելով ֆիլմի համար կարևոր «սատանայի հոգու» և «հրեշտակի դեմքի» համադրությունը։

Դելոնին անվանում են «1960 թվականի Ժյուլյեն Սորել» և «Ժերար Ֆիլիպի արժանի հետնորդ»։ 1960 հուլիսի 1-ին «Վառ արևի տակ» ֆիլմի համաշխարհային վարձույթի դուրս գալուց հետո, Ալեն Դելոնը հայտնիություն է ձեռք բերում հարազատ Ֆրանսիայի սահմաններից դուրս, ինչպես նաև ստանում է նոր դեր, այս անգամ իտալացի ռեժիսոր Լուկինո Վիսկոնտիի մոտ։ Վիսկոնտին Պարոնդի ընտանիքի մասին «Ռոկկոն և նրա եղբայրները» կինովեպն էր նկարահանում, ովքեր Բազիլիկատա գյուղից տեղափոխվել են Միլան ավելի լավ կյանքի որոնումներումЭкранизация романа Тестори, Джованни «Мост через Гизольфу»։ Ռոկկոն ստիպված էր բռնցքամարտիկ դառնալ մորն ու եղբայրներին պահելու համար։ Ալեն Դելոնի կատարմամբ Ռոկկոն՝ գեղեցիկ և առաքինիչ երիտասարդ, ով չի կորցնում իր ազնվությունը, անկախ ճակատագրի կողմից տրված բոլոր դժվարություններից և փորձություններից։ Այդ դերը Թոմ Ռիփլիի հակադիր դերն էր, որը Դելոնը խաղաց Ռենե Կլեմանի մոտ։ Կինոնկարի փարիզյան շնորհանդեսից հետո, որը տեղի է ունեցել 1961 թվականի մարտի 10-ին, քննադատները խոստովանում են, որ կինոնկարում առաջին երկու լուրջ դերերը բացահայտել են Դելոնին որպես նուրբ և բարդ դրամատիկական դերասան։

1962 թվականին էկրան է բարձրանում Միքելանջելո Անտոնիոնիի «Խավարում» դրաման Ալեն Դելոնի և Մոնիկա Վիտտիի մասնակցությամբ գլխավոր դերերում։ Դերասանը հանդես է գալիս բորսայական միջնորդ Պյերոյի կերպարով, ով կորցրել է իր զգացնունքները և գոյության նպատակ չունի։ Հիմնվելով դերասանների վարպետության վրա, ռեժիսորը ֆիլմում օգտագործում է նվազագույն քանակությամբ երկխոսություն և երաժշտության գրեթե ամբողջական բացակայություն։ Կինոնկարը, որը դարձել է Անտոնիոնիի ամենահայտնի աշխատանքներից մեկը, արժանացել է ժյուրիի հատուկ մրցանակի Կաննի կինոփառատոնի ժամանակ։

Դելոնը շարունակել է աշխատել Իտալիայում։ 1962 թվականին դերասանը կրկին աշխատում է Վիսկոնտիի հետ «Ընձառյուծ» էպիկական դրամայում, որը նկարահանվել է Ջուզեպպե Տոմազի դի Լամպեդուզայի համանուն վեպի հիման վրա։ Այս անգամ դերասանը հանդիսատեսի առջև ներկայացել է Սավոյական թագավորի սպայի՝ Տանկրեդիի կերպարով։ Դելոնի նկարահանման հրապարակի գործընկերներ էին դարձել Բերտ Լանկաստերը և Կլաուդիա Կարդինալեն։ Այդ դերի համար դերասանը առաջադրվել է «Ոսկե Գլոբուս»-ին որպես ամենահեռանկարային նորեկ դերասան տղամարդկանց թվում։

Երիտասարդ Ալեն Դելոնին, դերասան-ինքնուսին, կարիերայի հենց սկզբում հաջողվել է ստեղծել բարդ կերպարներ, որոնք ավելի ուշ ներառվել են կինոարվեստի բոլոր դասագրքերում։

 1960-ական թվականներ 
1960-ական թվականներին Դելոնը շատ է աշխատել, ամեն տարի նրա մասնակցությամբ էկրաններ էր բարձրանում մի քանի կինոնկար։ 1961 թվականին Ալեն Դելոնը նկարահանվել է Ռենե Կլեմանի «Կյանքի ուրախությունը» կատակերգությունում։ Դելոնի հաջորդ աչքի ընկնող աշխատանքն է դարձել Անրի Վերնեյի գանգստերական «Մեղեդի նկուղից» կինոնկարը, որն էկրան է բարձրացել 1963 թվականին, որտեղ դերասանը նկարահանվել է Ժան Գաբենի հետ։ 1964 թվականին կինոնկարը առաջադրվել է «Ոսկե գլոբուս» մրցանակին՝ որպես «Տարվա լավագույն արտասահմանյան կինոնկար»Մրցանակներն ու առաջադրումները համաձայն՝ Imdb Awards։

Նույն՝ 1964 թվականին Դելոնը խաղացել է փափկակյաց ազնվական Ժյուլյենի և եղբոր Գիյոմի՝ ֆրանսիական Ռոբին Հուդի դերը Քրիստիան-Ժակի «Սև կակաչ» արկածային կատակերգությունում և երիտասարդ փլեյբոյ Մարկի դերը՝ Կլեմանի «նուար» ժանրի «Գիշատիչներ» թրիլերում։

 Հոլիվուդ 
1965 թվականին դերասանը կնոջ՝ Նատալիի և որդու՝ Էնթոնիի հետ տեղափոխվել է ԱՄՆ՝ Հոլիվուդում Մետրո Գոլդվին Մայերի հետ պայմանագրով աշխատելու համար։ ԱՄՆ-ում Դելոնը նկարահանվում է Ռալֆ Նելսոնի «Գող ծնվածը» քրեական դրամայում (1965), 1966 թվականին դերասանը նկարահանվել է Մարկ Ռոբսոնի «Կորած ջոկատը» ռազմական դրամայում, որը պատմում էր ֆրանսիական զինծառայողների մասին, ովքեր վերապրել են Ֆրանսիայի՝ Հարավ-Արևելյան Ասիայում կրած ամոթալի պարտությունը։ Նույն թվականին Դելոնը խաղացել է Ռենե Կլեմանի «Այրվու՞մ է արդյոք Փարիզը» ֆրանկո-ամերիկյան կինոնկարի գլխավոր դերերից մեկը։

1967 թվականին դերասանը նկարահանվում է ամերիկյան «Տեխասը գետից այն կողմ» կատակերգական վեստեռնում։

Հարկ է նշել, որ Հոլիվուդում նկարահանված կինոնկարները Ալեն Դելոնի մասնակցությամբ մեծ հաջողությունների չեն հասել։

Հոլիվուդից վերադառնալուն պես Ալեն Դելոնի ֆիլմագրության մեջ ի հայտ են եկել միանգամից մի քանի աչքի ընկնող աշխատանքներ։ 1967 թվականին նա խաղացել է Ռոբեր Էնրիկոյի «Արկածներ որոնողները» արկածային մելոդրամայում, որտեղ Դելոնը Լինո Վենտուրայի և Ջոաննա Շիմկուսի տանդեմում ներկայացել է վիրտուոզ օդաչու Մանյու Բորելլիի կերպարում։ 1968 թվականին աշխատել է Լուի Մալի հետ՝ խաղալով Էդգար Պոյի «Երեք քայլ մոլեգնության մեջ» պատմվածքի էկրանավորման մեջ, և նույն թվականին խաղացել է գլխավոր դերը Ժան-Պյեր Մելվիլի «Սամուրայ» կինոնկարումЕвгений Нефёдов. Ален Делон. - «World Art»։ Մելվիլի քրեական դրամայում դերասանը ստեղծեց «Սառցե հրեշտակի»՝ Ջեֆ Կաստելոյի վարձու մարդասպանի կերպարը։

1968 թվականին Դելոնը Ռոմի Շնայդերի, Մորիս Ռոնեի և Ջեյն Բիրկինի հետ նկարահանվել է «Լողավազան» քրեական դրամայի գլխավոր դերերից մեկում։

1969 թվականին եռյակը՝ Ժան Գաբենը, Լինո Վենտուրան և Ալեն Դելոնը հեռուստաէկրաններից պատմում են համարձակ, իր տեխնոլոգիականությամբ ֆանտաստիկ կողոպուտի պատմության՝ «Սիցիլիական կլան»-ի մասին։

 1970-ական թվականներ 
1970 թվականին Ալեն Դելոնը կատարեց առաջնորդի դերը Ժերար Պիրեսի «Ձանձրացնող տատիկի վերադարձը» կատակերգությունում։

1971 թվականին Պիեր Գրանյե-Դեֆերը էկրանավորում է Ժորժ Սիմենոնի «Կուդերի այրին» վեպը։ Դելոնը նկարահանվում է Սիմոնա Սինյորեի հետ։ Դերասանը խաղում էր անհանգիստ, մերժված Ժան Լիվանին, որն ապաստան էր գտել գեղջկուհի Տատի Կուդերի փոքրիկ ֆերմայում։ Երկուսն էլ միայնակ են, և աստիճանաբար, չնայած տարիքային զգալի տարբերությանը, Տատիի և Ժանի միջև սիրավեպ է սկսվում։ 1972 թվականին դերասանը խաղում է Ռոման Մերկադերի դերը։ Սակայն, չնայած այդքան հաջողված դերակատարման, նախագծում Ջոզեֆ Լոուզիի «Տրոցկու սպանությունը» պատմական դրաման տապալվում է։ Նույն թվականին դերասանը հայտնվում է իր իսկ համար անսովոր, բնավ ոչ ռոմանտիկ, հոգնած պրոֆեսորի կերպարում Վալերիո Ձուրլինի «Հանգստի առաջին գիշերը» դրամայում։

Կինոյում Դելոնի հաջորդ ուշագրավ աշխատանքը դարձավ Խոսե Ջովանիի դերը «Երկուսը քաղաքում» ֆիլմում (1973)։ Դելոնի հերոսը՝ Ջինո Ստրաբլիջին մի մարդ է, ով կրելով տասը տարվա ազատազրկում, երազում է ընտանիքի ու երեխաների հետ նոր, ազնիվ կյանք սկսելու մասին։ 1974 թվականին դերասանը նկարահանվում է Ժակ Դերեյայի «Բորսալինո և ընկերություն» զրույցի երկրորդ մասում։ Ինչպես և «Բորսալինոյի» առաջին մասում՝ թողարկված 1970 թվականին, Դելոնը խաղում է մարսելյան ավազակախմբի առաջնորդ Ռոկ Սիֆրեդի դերը։ Սկսած 1975 թվականներից, ավազակախմբի դերերին հաջորդում է հակադիր դերերի ողջ շարք, որտեղ Դելոնը ստանում է խիզախ ոստիկանների դերեր։ Այդ ոլորտի ցայտուն աշխատանքներից մեկն է տեսուչ Բորնիշի դերը «Ոստիկանական պատմություններ» դետեկտիվ ֆիլմում։ Ֆիլմը նկարահանված էր ըստ իր՝ Բորնիշի գրքի՝ հիմնված 1947 թվականին բանտից փախած, վտանգավոր հանցագործ Էմիլ Բյուսոնին որսալու իրական փաստերի վրա։ 1975 թվականին Դելոնը խաղաց նաև Զորոյի դերը համանուն ֆիլմում։

Չնայած «Տրոցկու սպանության» ձախողմանը նախագծում, Դելոնը շարունակում է համագործակցել Լոուզիի հետ։ 1976 թվականին դերասանը կատարում է «փոքրիկ մարդ» միստր Կլյայնի դերը համանուն ֆիլմում։ Սխալմամբ Հրեա նմանակի փոխարեն գերմանացի զինվորների ձեռբակալած Էլզասցի Ռոբեր Կլյայնի մասին դրաման արժանացավ «Սեզարի»՝ որպես 1977 թվականի լավագույն ֆիլմ։

1979 թվականին Դելոնը խաղաց խիրուրգ Ժան-Մարի Դեսպրիին 1983 թվականին Եվրոպայում սկսած Երրորդ համաշխարհային պատերազմի մասին պատմող «Զինվորական բժիշկը» հակաուտոպիա-ֆիլմում։

 1980-ական թվականներ 
1979 թվականին Դելոնը համաձայնում է մասնակցել ռեժիսորներ Ալեքսանդր Ալովի և Վլադիմիր Նաումովի «Թեհրան-43» ֆիլմում։ Դերասանը կատարում է տեսուչ Ֆոշի դերը։ 1981 թվականին թողարկված դետեկտիվը, որը պատմում է հիտլերյան գործակալների թեհրանյան կոնֆերանսի ձախողման փորձի և նրա մասնակիցներ ԽՍՀՄ-ի, ԱՄՆ-ի և Մեծ Բրիտանիայի կառավարությունների ղեկավարների վրա մահափորձ անելու մասին, Մոսկովյան միջազգային կինոփառատոնին արժանացավ ոսկե մեդալի։

1983 թվականին Դելոնը դարձյալ հայտնվում իր համար անսովոր դերում։ Ռեժիսոր Ֆոլկեր Շլենդերֆի էկրանավորած գերմանացի Մարսել Պրուստի «Սվանի սերը» դրամայում դերասանը ստեղծում է արիստոկրատ-միասեռականի կերպար՝ բոլորովին հեռու անժխտելի տղամարդու կերպարից։

1984 թվականին Ալեն Դելոնը նորից զարմացրեց քննադատներին հարբեցող Ռոբեր Ավրանշեի դերով Բերտրան Բլիեի «Մեր պատմությունը» դրամայում։ Այդ դերը չափազանց ռիսկային էր դերասանի իմիջի համար, սակայն նա առանց տատանվելու համաձայնեց։ Դելոնի դերասանական ռիսկը զուր չէր. նա արժանացավ «Սեզար»-ի «Լավագույն դերասան» մրցանակի։ 1986 թվականին Դելոնը նկարահանվեց Ռենե Մանզորի «Անցում» առեղծվածային թրիլերում։

Դելոնը ինսուլտ է տարել 2019 թվականի հունիսին։ Նա հիվանդանոց է տեղափոխվել գլխապտույտ և գլխացավեր ունենալուց հետո։ 2019 թվականի օգոստոսին նա ապաքինվում էր շվեյցարական հիվանդանոցում։2022 թվականի սեպտեմբերին նա սկսեց փորձարարական բուժում դանդաղ զարգացող լիմֆոմայի համար : 2023 թվականի ամռանը Դելոնի երեք երեխաները որոշում կայացրին դադարեցնել այս բուժումը, քանի որ դա թուլացնում էր նրան։ 

Ալեն Դելոնը մահացել է 2024 թվականի օգոստոսի 18-ին Դուշի քաղաքի իր տանը՝ շրջապատված ընտանիքի անդամներով։ Նա 88 տարեկան էր։

 Ֆիլմագրություն 
 Դերակատարումներ 
+Ալեն Դելոնի դերակատարումներ«Ալեն Դելոն ֆիլմագրություն»։ www.kinopoisk.ru: Վերցված՝ 23 Դեկտեմբերի 2014։Թիվ  Ֆիլմի անուն  Բնօրինակի անվանումը Դերը  Ժանր  Ռեժիսոր  Խաղընկերներ  1957  Երբ միջամտում են կանայք  Quand la femme s'en mêle  Ջո  Դրամա, Քրեական  Իվ Ալեգրե  Էդվիգ Ֆեյերե, Ժան Սերվե, Բերնար Բլիե, Պեր Մոնդի, Սոֆի Դոմե 1958  Եղիր գեղեցիկ և լռիր  Sois belle et tais-toi  Լոուլոու  Կատակերգություն  Մարկ Ալեգրե  Անրի Վիդալ, Միլեն Դեմոնժո, Բեատրիս Ալտարիբա, Ռենե Լեֆևր 1958  Քրիստինե Christine  Ֆրանց Լոբեյներ  Դրամա, Մելոդրամա  Պեր Գասպար-Հյուի  Ռոմի Շնայդեր, Ժան-Կլոդ Բրիալի, Ֆրանսուա Շոմեթ, Ժակ Դուբի 1959  Թույլ կանայք  Faibles femmes  Ջուլիան Ֆենալ  Կատակերգություն  Միշել Բուարոն  Միլեն Դեմոնժո, Պասկալ Պետի, Ժակլին Սասար, Անիտա Ռաֆ 1959  Դպրոցականների ճանապարհը Le chemin des écoliers  Անտոին Միչարդ  Դրամա, Կատակերգություն  Միշել Բուարոն  Ֆրանսուազ Արնուլ, Բուրվիլ, Լինո Վենտուրա, Ժան-Կլոդ Բրիալի 1960  Թեժ արևի վրա  Plein soleil  Թեմ Ռիփլեյ / Ֆիլիպ Գրինլիֆ  Թրիլեր, Դրամա, Քրեական  Ռենե Կլեման  Մարի Լաֆորե, Մորիս Ռոնե, Էրնո Կրիզա, Ֆրենկ Լաթիմոր 1960  Ռոկոն և եղբայրները  Rocco e i suoi fratelli  Ռոկո Պարոնդի  Դրամա, Քրեական, Սպորտային  Լուկինո Վիսկոնտի  Ռենատո Սալվատորի, Աննի Ժիրարդո, Կատինա Պաքսինո, Ալեսանդրա Պանարո 1961  Որքան լավ է ապրելը  Che gioia vivere  Ուլիսի Ցեկոնատո  Կատակերգություն  Ռենե Կլեման  Բարբարա Լաս, Ջինո Չերվի, Ռինա Մորելի, Կարլո Պիզականե 1961  Հայտնի սիրային պատմություններ  Amours célèbres  արքայազն Ալբերտ / հերցոգ Ալբերտ (էպիզոդիկ)  Մելոդրամա, Պատմական  Միշել Բուարոն  Ժան Պոլ Բելմոնդո, Ֆիլիպ Նուարե, Դանի Ռոբեն, Պելո, Լիլիան Բրուս 1962  Շունը  Le chien  Լուի   Ֆրանսուա Շալե  Էլկե Զոմեր, Ալբեր Դինան, Մարիանե Կիտաեֆ, Ժան-Լուպ Ռեյնոլդ 1962  Խավարում  L'eclisse  Պիերո  Դրամա, Մելոդրամա  Միքելանջելո Անտոնիոնի  Մոնիկա Վիթի, Ֆրանսիսկո Ռաբալ, Լուի Սենե, Լիլա Բրինոնե 1962  Սատանան և տասը պատվիրանները  Le diable et les dix commandements  Սուրհանդակ Պիեռի որդին  Դրամա, Կատակերգություն  Ժյուլեն Դյուվիվե  Միշել Սիմոն, Լյուսեն Բարու, Կլոդ Նոլե, Դանի Սավալ, Ռոժե Նիկոլյա 1963  Մեղեդի նկուղից  Mélodie en sous-sol  Ֆրանսիս Վերլոտ  Դրամա, Մելոդրամա, Քրեական  Անրի Վերնոյ  Ժան Գաբեն, Կլոդ Սերվալ, Վիվիան Ռոմանս, Անրի Վիրլոժյո 1963  Ընձառյուծ  Il gattopardo  Տանկրեդի Ֆալքոների  Դրամա, Մելոդրամա, Ռազմական, Պատմական  Լուկինո Վիսկոնտի  Բերտ Լանկասթեր, Կլաուդիա Կարդինալե, Պաոլո Ստոփա, Ռինա Մորելի 1963  Սև կակաչ  La tulipe noire  Ջուլիեն դե Սաինտ Պրեուքս, Գուիլամե դե Սաինտ Պրեուքս  Մարտական, Կատակերգություն, Արկածային  Քրիստիան-Ժակ  Վիրնա Լիզի, Ադոլֆո Մարսիյակ, Դոն Ադամս, Ակիմ Թամիրով 1964  Գիշատիչները  Les félins  Մարկ  Թրիլեր, Դրամա, Քրեական  Ռենե Կլեման  Ջեյն Ֆոնդա, Լոլա Օլբրայթ, Սորել Բուկ, Կարլ Սթուդեր 1964  Անհնազանդը  L'insoumis  Թոմաս  Դրամա  Ալեն Կավալե  Լեա Մասարի, Ժորժ Ժերե, Մորիս Գարել, Ռոբեր Կասթել 1964  Դեղին ռոլս-ռոյս  The Yellow Rolls-Royce  Ստեֆանո  Դրամա, Մելոդրամա, Կատակերգություն  Էնտոնի Էսկվիտ  Ինգրիդ Բերգման, Ռեքս Հարիսոն, Շիրլի ՄակԼեյն, Ժաննա Մորո, Ջորջ Կ. Սքոթ 1964  Սեր ծովի մոտ  L'amour à la mer    Գայ Ժիլ  Դանիել Մուսմանն, Ժենևևա Տենե, Ժոզեթե Կրիեֆ, Գայ Ժիլ, Սիմոնա Պարի 1965  Լինում էր, չէր լինում մի գող  Once a Thief  Էդի Պեդակ  Թրիլեր, Դրամա, Քրեական  Ռալֆ Նելսոն  Էնն-Մարգրետ, Վան Հեֆլին, Ջեք Պելանս, Ջոն Դևիս Չենդլեր 1966  Կորած ջոկատը  Lost Command  Կապիտան Ֆիլիպ Էսքլավիեր  Դրամա, Ռազմական  Մարկ Ռոբսոն  Էնթոնի Կուինն, Ջորջ Սիգալ, Միշել Մորգան, Մորիս Ռոնե 1966  Այրվում է արդյո՞ք Փարիզը  Paris brûle-t-il?  Ժակույ Չաբան-Դելմաս  Դրամա, Ռազմական, Պատմական  Ռենե Կլեման  Ժան Պոլ Բելմոնդո, Շարլ Բուայե, Լեսլի Կարոն, Ժան-Պեր Կասել, Ջորջ Չակիրիս 1966  Տեխասը գետից այն կողմ  Texas Across the River  դոն Անդրեա Բալդազար  Կատակերգություն, Վեստեռն  Մայքլ Գոռդոն  Դին Մարտին, Ռոզմարի Ֆորսայտ, Ջոի Բիշոպ, Տինա Օմոն 1967  Արկածներ որոնողները  Les aventuriers  Մանու  Դրամա, Արկածային  Ռոբեր Էնրիկո  Լինո Վենտուրա, Ջոաննա Շիմկուս, Սերժ Ռեջանի, Գանս Մեյեր 1967  Սամուրայ  Le samouraï  Ջեֆ Կոստելո  Թրիլեր, Դրամա, Քրեական, Դետեկտիվ  Ժան-Պեր Մելվիլ  Ֆրանսուա Պերե, Նատալի Դելոն, Կատի Ռոզե, Ժակ Լերուա 1967  Սատանայական քոնն եմ  Diaboliquement vôtre  Պիեռ Լանգրանժ / Ջորջ Կամպո  Թրիլեր, Դրամա, Քրեական  Ժյուլեն Դյուվիվե  Զենտա Բերգեր, Փեթեր Մոսբահեր, Կլոդ Պեպլյու, Ալբեր Օժե 1968  Երեք քայլ մոլեգնության մեջ  Histoirbr />Գայ Ժիլ, es extraordinaires  Ուիլյամ Ուիլսոն  Սարսափ, Դետեկտիվ  Ռոժե Վադիմ Լուի Մալ Ֆեդերիկո Ֆելինի  Ումբերտո Դ’Օրսի, Ջեյն Ֆոնդա, Փիթեր Ֆոնդա, Ջեյմս Ռոբերտսոն Ջասթիս, Ֆիլիփ Լեմեր 1968  Ցտեսություն, ընկեր  Adieu l'ami  Դինո Բարան  Մարտական, Թրիլեր, Դրամա, Քրեական, Դետեկտիվ, Արկածային  Ժան Հերման  Չարլզ Բրոնսոն, Օլգա Ժորժ-Պիկո, Բրիժիտ Ֆոսե, Բերնար Ֆրեսոն 1968  Աղջիկը մոտոցիկլետի վրա  The Girl on a Motorcycle  Դանիել  Մելոդրամա  Ջեք Կարդիֆ  Մարիաննա Ֆեյթֆուլ, Ռոջեր Մուտոն, Մարիուս Գորինգ, Կատրին Ժուրդան 1969  Լողավազան  La piscine  Ժան Պաուլ  Դրամա, Քրեական  Ժակ Դերե  Ռոմի Շնայդեր, Մորիս Ռոնե, Ջեյն Բիրկին, Պոլ Կրոշե 1969  Ջեֆ  Jeff  Լաուրենտ  Դրամա, Քրեական  Ժան Հերման  Միրեյ Դարկ, Ժորժ Ռուկե, Գեբրիել Ժաբբուր, Նատալի Ներվալ 1969  Սիցիլիական կլան  Le clan des Siciliens  Ռոջեր Սարթեթ  Դրամա, Քրեական  Անրի Վերնյոյ  Ժան Գաբեն, Լինո Վենտուրա, Իրինա Դեմիկ, Ամեդեո Նացցարի 1970  Բորսալինո  Borsalino  Ռոչ Սիֆրեդի  Դրամա, Քրեական  Ժակ Դերե  Ժան Պոլ Բելմոնդո, Կատրին Ռուվել, Ֆրանսուազա Քրիստոֆ, Կորին Մարշան 1970  Կարմիր շրջան  Le cercle rouge  Կորի  Թրիլեր, Դրամա, Քրեական  Ժան-Պեր Մելվիլ  Բուրվիլ, Ջան Մարիա Վոլոնտե, Իվ Մոնտան, Պոլ Կրոշե 1970  Մեդլի  Madly  Ջուլիեն Դանյու  Մելոդրամա  Ռոժե Կաան  Միրեյ Դարկ, Ջեյն Դևենպորտ, Վալենտինա Կորտեզե, Պասկալ դե Բուասոն 1971  Ցածրացրեք բասերը  Doucement les basses  Սիմոն Մեդյու  Կատակերգություն  Ժակ Դերե  Պոլ Մյորիս, Նատալի Դելոն, Ժյուլեն Գիոմար, Պոլ Պրեբուա 1971  Կարմիր արև  Soleil rouge  Գոչ Կինկ  Մարտական, Թրիլեր, Վեստեռն  Թերենս Յանգ  Չարլզ Բրոնսոն, Տոսիրո Միֆունե, Ուրսուլա Անդրես, Կապյուսին 1971  Կուդերի այրին  La veuve Couderc  Ժան Լավին  Մարտական, Դրամա, Մելոդրամա  Պեր Գրանե-Դեֆեր  Սիմոնա Սինորե, Օթավիա Պիքոլո, Ժան Տիսե, Մոնիկ Շոմեթ 1972  Տրոցկիյի սպանությունը  The Assassination of Trotsky  Ֆրենկ Ջեքսոն  Թրիլեր, Դրամա, Կենսագրական, Պատմական  Ջոզեֆ Լոուզի  Ռիչարդ Բերտոն, Ռոմի Շնայդեր, Վալենտինա Կորտեզե, Էնրիկո Մարիա Սալերնո 1972  Հանգստի առաջին գիշերը  La prima notte di quiete  Դանիել Դոմինիչի  Դրամա  Վալերիո Դզուրլինի  Ջանկարլո Ջանինի, Սոնյա Պետրովնա, Ռենատո Սալվատորի, Ալիդա Վալի 1972  Ոստիկանները  Un flic  Կոմիսար Էդուարդ Քոլեման  Մարտական, Դրամա, Քրեական  Ժան-Պեր Մելվիլ  Ռիչարդ Կրենա, Կատրին Դենյով, Ռիքարդո Կուչոլա, Մայքլ Կոնրադ 1972  Շոկով բուժում  Traitement de choc  Դոկտոր Դեվիլերս  Սարսափ, Թրիլեր, Դրամա, Քրեական, Դետեկտիվ  Ալեն Ժեսյուա  Աննի Ժիրարդո, Ռոբեր Իրշ, Միշել Դյուշոսուա, Գաբրիել Կաթան 1973  Կարիճ  Scorpio  Ժան Լաուրիեր, Կարիճ  Մարտական, Թրիլեր, Դրամա  Մայքլ Ուիներ  Բերտ Լանկասթեր, Պոլ Սկոֆիլդ, Ջոն Կոլիկոս, Գեյլ Հանիկատ 1973  Կասկած  Les granges brûlées  Դատավոր Պիեռ Լարշե  Թրիլեր, Դրամա, Դետեկտիվ  Ժան Շապո  Սիմոնա Սինորե, Պոլ Կրոշե, Բերնար Լե Կոկ, Քրիստիան Բարբե 1973  Թոնի Արզենտա  Tony Arzenta  Թանի Արզենտա  Մարտական, Թրիլեր, Դրամա, Քրեական  Դուչո Տեսարի  Ռիչարդ Կոնտե, Կարլա Գրավինա, Մարկ Պորել, Ռոժե Անեն 1973  Երկուսը քաղաքում  Deux hommes dans la ville  Ջինո Սթրաբիգի  Դրամա, Քրեական  Ժոզե Ջովաննի  Ժան Գաբեն, Միմզի Ֆարմեր, Վիկտոր Լանու, Սեսիլ Վասոր 1974  Աստվածային ռասան  La race des 'seigneurs'  Ժուլիեն Դանդրյու  Դրամա  Պեր Գրանե-Դեֆեր  Սիդնի Ռոմ, Ժաննա Մորո, Կլոդ Ռիշ, Ժան-Մարկ Բորի 1974  Սառցե կուրծք  Les seins de glace  Մարկ Ռիլսոն  Թրիլեր, Դրամա, Դետեկտիվ  Ժորժ Լոտներ  Միրեյ Դարկ, Կլոդ Բրասյոր, Նիկոլեթա Մակիավելի, Անդրե Ֆալկոն 1974  Բորսալինոն և ընկերությունը  Borsalino and Co.  Ռոչ Սիֆրեդի  Մարտական, Դրամա, Քրեական  Ժակ Դերե  Ռիքարդո Կուչոլա, Դանիել Իվերնել, Ռայնհարդ Կոլդեխոֆ, Անդրե Ֆալկոն 1975  Զորրո  Zorro  Դոն Դիեգո Միգել դե լա Սերան / Էլ Զորրո  Մարտական, Կատակերգություն, Արկածային, Վեստեռն  Դուչո Տեսարի  Օթավիա Պիքոլո, Էնցո Չերուզիկո, Մուսթաշ, Ջակոմո Ռոսի-Ստյուարտ 1975  Ոստիկանական պատմություն  Flic Story  Ռոջեր Բոմիչ  Թրիլեր, Դրամա, Քրեական  Ժակ Դերե  Ժան-Լուի Տրենտինյան, Ռենատո Սալվատորի, Կլոդին Օժե, Մորիս Բիրո 1975  Գնչու  Le gitan  Հուգո Սենարտ, Լե Գիտան  Դրամա, Քրեական  Ժոզե Ջովաննի  Պոլ Մյորիս, Աննի Ժիրարդո, Մարսել Բոզզյուֆի, Բերնար Ժիրոդո 1976  Ինչպես բումերանգ  Comme un boomerang  Ժակույ Բատկին  Դրամա, Քրեական  Ժոզե Ջովաննի  Կարլա Գրավինա, Դորա Դոլ, Լուի Ժյուլեն, Քրիստիան դե Տիյեր 1976  Մսյո Կլեյն  Mr. Klein  Մսյո Կլյան  Թրիլեր, Դրամա, Քրեական, Դետեկտիվ, Ռազմական  Ջոզեֆ Լոուզի  Ժաննա Մորո, Ֆրանսին Բերժե, Ժյուլետ Բերտո, Ժան Բուիզ 1976  Բանդա  Le Gang  Ռոբերտ  Դրամա, Քրեական  Ժակ Դերե  Կսավե Դեպրա, Ռոլան Բերտեն, Ադալբերտո Մարիա Մերլի, Մորիս Բարե 1977  Արմագեդոն  Armaguedon  Դոկտոր Մայքլ Ամբրոուս  Դրամա, Դետեկտիվ  Ալեն Ժեսյուա  Ժան Յան, Ռենատո Սալվատորի, Մարի Դեա, Միշել Կրետոն 1977  Քնած մարդը  L'homme pressé  Պիեռ Նիոքս  Դրամա, Կատակերգություն  Էդուար Մոլինարո  Միրեյ Դարկ, Մոնիկա Ժերիտո, Մարի Դեա, Քրիստիան Բարբե 1977  Սրիկայի մահը  Mort d'un pourri  Խավիեր 'Խավ' Մարեչալ  Թրիլեր, Դրամա, Քրեական  Ժորժ Լոտներ  Օռնելա Մուտի, Ստեֆան Օդրան, Միրեյ Դարկ, Մորիս Ռոնե 1978  Անտարբեր գեղեցիկը  Le bel indifférent   Դրամա  Մարիոն Սարո  Աննի Կորդի 1978  Զգո'ւյշ, երեխաները նայում են  Attention, les enfants regardent  մարդ  Թրիլեր, Դրամա  Սերժ Լերուա  Սոֆի Ռենուար, Ռիչարդ Կոնսթանտինի, Տերի Տարչեթ, Տիֆանի Լերուա 1979  Կոնկորդ. Օդանավակայան-79  The Concorde: Airport '79  Կապիտան Փոլ Մեթրանդ  Մարտական, Թրիլեր, Դրամա  Դևիդ Լոուել Ռիչ  Սյուզան Բլեյքլի, Ռոբերտ Վագներ, Սիլվիա Քրիստել, Ջորջ Քեննեդի 1979  Ռազմաբժիշկը  Le toubib  Ժան Մարի Դեսպրի  Դրամա, Ռազմական  Պեր Գրանե-Դեֆեր  Վերոնիկ Ժաննո, Բերնար Ժիրոդո, Ֆրանսին Բերժե, Միշել Օկլեր 1980  Երեքին պետք է վերացնել  3 hommes à abattre  Մայքլ Գերֆաութ  Մարտական, Թրիլեր, Դրամա, Քրեական  Ժակ Դերե  Դալիլա Դի Լազարո, Միշել Օկլեր, Պասկալ Ռոբեր, Լին Շարդոնե 1980  Թեհրան-43  Тегеран-43  Ժորժ Ֆոշ, ոստիկանության քննիչ  Մարտական, Թրիլեր, Դրամա, Մելոդրամա, Քրեական, Ռազմական  Ալեքսանդր Ալով Վլադիմիր Նաումով  Նատալյա Բելոխվոստիկովա, Իգոր Կոստոլևսկի, Արմեն Ջիգարխանյան, Կլոդ Ժադ 1981  Ոստիկանի մորթու համար  Pour la peau d'un flic  Չոակաս  Մարտական, Թրիլեր, Մելոդրամա, Քրեական  Ալեն Դելոն  Անն Պարիյո, Դանիել Սեքալդի, Ժան-Պեր Դարաս, Կսավե Դեպրա 1982  Շոկ  Le choc  Մարտին Թերիեր / Քրիստիան  Մարտական, Թրիլեր, Մելոդրամա, Քրեական  Ռոբին Դևիս Ալեն Դելոն  Կատրին Դենյով, Ֆիլիպ Լեոտար, Էտեն Շիկո, Ժան-Լուի Ռիչարդ 1982  Անսաստը  Le battant  Ժակույ Դարնի  Թրիլեր, Դրամա, Քրեական  Ռոբին Դևիս  Ֆրանսուա Պերե, Պեր Մոնդի, Անն Պարիյո, Անդրեա Ֆերեոլ 1983  Սվանի սերը  Un amour de Swann  Բարոն դե Չարլուս  Դրամա, Մելոդրամա  Ֆոլկեր Շլյոնդորֆ  Ջերեմի Այրոնս, Օռնելա Մուտի, Ֆանի Արդան, Մարի-Քրիստին Բարո 1984  Մեր պատմությունը  Notre histoire  Ռոբերտ Ավրանչ  Դրամա  Բերտրան Բլիե  Նատալի Բեյ, Ժերար Դարմոն, Ժենևև Ֆոնտանել, Ժան-Պեր Դարուսեն 1985  Ոստիկանի խոսքը  Parole de flic  Դանիել Պրատ  Մարտական, Թրիլեր, Դրամա, Քրեական  Ժոզե Պինեյրո  Ժակ Պերեն, Ֆիոնա Ժելեն, Եվա Դարլան, Ժան-Ֆրանսուա Ստևենեն 1986  Անցում  Le passage  Ժան Դիազ  Ֆենտեզի, Դրամա, Արկածային  Ռենե Մանզոր  Քրիստին Բուասոն, Ժան-Լյուկ Մորո, Ալայն Լալանե, Ալբերտո Լոմեո 1988  Կինո  Cinéma  Ջուլիեն Մանդա  մինի սերիալ, Դրամա  Ֆիլիփ Լեֆևր  Էդվիգ Ֆեյերե, Ինգրիդ Հելդ, Սերջո Կասթելիթո, Սանի Մելես 1988  Մի արթնացրեք քնած ոստիկանին  Ne réveillez pas un flic qui dort  Էջին Գրինդել  Մարտական, Թրիլեր, Դրամա, Քրեական  Ժոզե Պինեյրո  Միշել Սերո, Կսավեր Դելյուկ, Փաորիկ Կատալիֆո, Ռայմոն Ժերոմ 1990  Նոր ալիք  Nouvelle vague  Լուի / Ռոջեր Լենոքս  Դրամա  Ժան-Լյուկ Գոդար  Դոմիցիանա Ջորդանո, Ժակ Դակմին, Քրիստոֆ Օդան, Ռոլան Ամսթյուց 1990  Պարող մեքենա  Dancing Machine  Ալան Վոլֆ  Թրիլեր  Ժիլ Բեա  Կլոդ Բրասյոր, Պատրիկ Դյուպոն, Տոնյա Կինցինգեր, Մարինա Սաուրա 1992  Կազանովայի վերադարձը  Le Retour de Casanova  Կազանովա  Դրամա, Մելոդրամա, Կատակերգություն  Էդուար Ներման  Ֆաբրիս Լուկինի, Էլզա Լունգինի, Վադեկ Ստանչակ, Դելիա Բոքարդո 1992  Ich über mich - Dokumentation über Romy Schneider  Ich über mich - Dokumentation über Romy Schneider   Փաստագրական  Պետրուս վան դեր Լեթ  Ռոմի Շնայդեր, Ֆրանսիս Ժիրո, Սանդրա Կրեյսլեր, Միշել Պիքոլի 1993  Հանցագործություն  Un crime  Մաիթրե Չարլես Դունանդ  Դրամա, Քրեական  Ժակ Դերե  Մանյուել Բլան, Սոֆի Բրուսթալ, Մաքսիմ Լերու, Ֆրանսին Բերժե 1994  Փամփլիկ արջուկ  L'ours en peluche  Շան Ռիվերե  Թրիլեր, Դրամա, Մելոդրամա  Ժակ Դերե  Լոր Կիլինգ, Ռեջինա Բյանկի, Պաոլո Բոնաչելի, Մարտինա Բրոշար 1995  Սիմոն Սինեմայի հազար ու մի գիշերը  Les cent et une nuits de Simon Cinéma  Ալան Դելոն  Մելոդրամա, Կատակերգություն, Պատմական  Անես Վարդա  Միշել Պիքոլի, Մարչելո Մաստրոյանի, Անրի Գարսեն, Ժյուլի Գայե, Մատե Դեմի 1997  Օր ու գիշեր  Le jour et la nuit  Ալեքսանդր  Դրամա  Բերնար-Անրի Լևի  Արիել Դոմբալ, Կարլ Զերո, Ժան-Պեր Կալֆոն, Մարիան Դենիկուր 1998  Մեկ հնարավորություն երկուսի համար  Une chance sur deux  Ժուլյեն Վիգնալ  Մարտական, Դրամա, Կատակերգություն, Արկածային  Պատրիս Լեկոնտ  Ժան Պոլ Բելմոնդո, Վանեսա Պարադի, Էրիկ Դեֆոս, Ալեքսանդր Յակովլև 2000  Դերասանները  Les acteurs  կաղում է ինքն իրեն  Կատակերգություն  Բերտրան Բլիե  Պեր Արդիտի, Ժոզիան Բալասկո, Ժան Պոլ Բելմոնդո, Ֆրանսուա Բերլեան, Դոմինիկ Բլան 2001  Ֆաբիո Մոնտալե  Fabio Montale  Ֆաբիո Մոնտալե  մինի սերիալ, Մարտական, Թրիլեր, Դրամա, Քրեական  Ժոզե Պինեյրո  Սեդրիկ Շևալմ, Ելենա Սոֆիա Ռիչի, Էրիկ Դեֆոս, Անդրե Դաման 2003-2004  Ֆրենկ Ռիվա  Frank Riva  Ֆրենկ Ռիվա  Սերիալ, Թրիլեր, Դրամա, Քրեական  Փաթրիկ Ջամեյն  Ժակ Պերեն, Սոֆի ֆոն Կեսել, Սեդրիկ Շևալմ, Միրեյ Դարկ 2003  Առյուծը  Le lion  Ջոն Բուլիթ  Մարտական, Դրամա, Արկածային, Ընտանեկան  Ժոզե Պինեյրո  Անուշկա Դելոն, Օրնելա Մուտի, Հայնո Ֆերխ, Պուտլա Սելապելո 2004  Նոր մերժում  Les nouveaux refus  խաղում է ինքն իրեն  Կարճամետրաժ  Լորան Բաֆի  Պեր Պալմադե, Ժան-Պեր Մարել, Բերնար Ժիրոդո, Ֆրանսուա Բերլեան, Էրիկ Ժյուդոր 2008  Աստերիքսն Օլիմպիական խաղերին  Astérix aux jeux olympiques  Հուլիոս Կեսար  Ֆենտեզի, Կատակերգություն, Արկածային, Ընտանեկան  Ֆրեդերիկ Ֆորեսթե Թոմա Լանգման  Ժերար Դեպարդիե, Կլովիս Կորնիյակ, Բենուա Պուլվորդ, Վանեսա Էսլեր 2010  Պատահական ամուսինը  Un mari de trop  Մաքսիմ դե Ռուժեմոնթ  Մելոդրամա, Կատակերգություն  Լուի Շոկեթ  Լորի, Ալեքսանդր Վարգա, Ֆիլիփ Բաս, Ժան-Լյուկ Բիդո 2012  Մայրիկներ, շնորհավոր ձեր Նոր Տարին  С новым годом, мамы!   Կատակերգություն, Ընտանեկան  Սարիկ Անդրեասյան Արտեմ Աքսենենկո Դմիտրիյ Գրաչև  Ելիզավետա Բոյարսկայա, Մաքսիմ Մատվեև, Պավել Վոլյա, Իրինա Ռոզանովա

 Պրոդյուսեր 
Թիվ  Ֆիլմի անուն  Բնօրինակի անվանումը 1964  Անհնազանդը  L'insoumis  1970  Բորսալինո  Borsalino 1970  Վթարային ելք  Sortie de secours 1970  Մեդլի  Madly 1971  Ցածրացրեք բասերը  Doucement les basses  1973  Թոնի Արզենտա  Tony Arzenta 1973  Երկուսը քաղաքում  Deux hommes dans la ville 1974  Սառցե կուրծք  Les seins de glace 1974  Բորսալինոն և ընկերությունը  Borsalino and Co.  1975  Ոստիկանական պատմություն  Flic Story  1975  Գնչու  Le gitan 1976  Մսյո Կլեյն  Mr. Klein 1977  Քնած մարդը  L'homme pressé 1977  Սրիկայի մահը  Mort d'un pourri  1978  Հզոր խաղ  Power Play 1979  Ռազմաբժիշկը  Le toubib  1980  Երեքին պետք է վերացնել  3 hommes à abattre  1982  Անսաստը  Le battant 1983  Նորապսակը  Le jeune marié 1985  Ոստիկանի խոսքը  Parole de flic  1986  Անցում  Le passage 1986  Պրոֆեսիոնալները  Les pros  1988  Մի արթնացրեք քնած ոստիկանին  Ne réveillez pas un flic qui dort 1990  Պարող մեքենա  Dancing Machine  1992  Կազանովայի վերադարձը  Le Retour de Casanova  1993  Հանցագործություն  Un crime  2003-2004  Ֆրենկ Ռիվա  Frank Riva 

 Սցենարիստ 
Թիվ  Ֆիլմի անուն  Բնօրինակի անվանումը 1976  Ինչպես բումերանգ  Comme un boomerang  1980  Երեքին պետք է վերացնել  3 hommes à abattre  1981  Ոստիկանի մորթու համար  Pour la peau d'un flic  1982  Շոկ  Le choc  1982  Անսաստը  Le battant  1985  Ոստիկանի խոսքը  Parole de flic  1986  Անցում  Le passage  1988  Մի արթնացրեք քնած ոստիկանին  Ne réveillez pas un flic qui dort  1990  Պարող մեքենա  Dancing Machine 1993  Հանցագործություն  Un crime

 Ռեժիսոր 
Թիվ  Ֆիլմի անուն  Բնօրինակի անվանումը 1981  Ոստիկանի մորթու համար  Pour la peau d'un flic  1982  Շոկ  Le choc  1982  Անսաստը  Le battant

 Ծանոթագրություներ 

 Գրականություն 
 Բարագինսկի Ա. Վ. «Ալեն Դելոն» ԷԿՍՄՈ, 2003. ISBN 5-699-02279-1:
 Նաումովա, «Ալեն Դելոն» 2001. - ISBN 5-224-00782-8:
 Ռային Ա. «Ալեն Դելոն» Պանանորմա, 1996. - ISBN 5-85220-507-9.

 Արտաքին հղումներ 
 Ալեն Դելոնի հայկական առնչությունները
 Ալեն Դելոն. «Չգիտեի, որ ինձ Հայաստանում այսքան հարգում են»

Կատեգորիա:«Սեզար» մրցանակի դափնեկիրներ
Կատեգորիա:Թատրոնի ֆրանսիացի դերասաններ
Կատեգորիա:Հեռուստատեսային դերասաններ
Կատեգորիա:Ֆրանսիացի գործարարներ
Կատեգորիա:Ֆրանսիացի դերասաններ
Կատեգորիա:Ֆրանսիացի կինոդերասաններ
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի պրոդյուսերներ
Կատեգորիա:Ֆրանսիացի ռազմական գործիչներ
Կատեգորիա:Ֆրանսիացի ռեժիսորներ
Կատեգորիա:Ֆրանսիացի սցենարիստներ